joelniklaus/EU_Wikipedias huggingface dataset:
Α.Ο. Οδυσσεύς Αμαρουσίου



Ιστορικό 
Ο Οδυσσέας Αμαρουσίου ιδρύθηκε το Μάϊο του 1989 από τον Μπάμπη Κεραμύδα για να τιμήσει τη μνήμη του πατέρα του Οδυσσέα και η πρώτη του έδρα ήταν το ανοιχτό γήπεδο που βρίσκεται στην Αγία Φιλοθέη Αμαρουσίου (πρώην Νέα Φιλοθέη) όπου σημειώνεται και στο σήμα του και αργότερα η ομάδα βρήκε έδρα το κλειστό ΕΓ «Σπύρου Λούη». Ανήκει στην Ελληνική Ομοσπονδία Πετοσφαίρισης  (ΕΟΠΕ) και στην Ένωση Σωματείων Πετoσφαίρισης Αθήνας και Ανατολικής Αττικής (ΕΣΠΑΑΑ), στα πρωταθλήματα / τουρνουά των οποίων συμμετέχει ανελλιπώς με αξιώσεις.

Γενικά 
Η φιλοσοφία του συλλόγου  είναι να δώσει μια υγιή διέξοδο στα παιδιά που ανήκουν στην δύναμή του  και επίσης να είναι συνεχώς ενεργά. Έτσι  εκτός των πρωταθλημάτων και τουρνουά της Ομοσπονδίας Πετοσφαιρίσεως και ΕΣΠΑΑΑ, μετέχουν σε διασυλλογικά / διαδημοτικά τουρνουά καθώς και φιλικούς αγώνες,  με εξαιρετικά αποτελέσματα. Επίσης διοργανώνονται τουρνουά κατηγοριών στην φυσική έδρα του συλλόγου στην  Αγ. Φιλοθέη. Εδώ τα παιδιά χαίρονται περισσότερο γιατί παίζουν με γεμάτες κερκίδες μέσα στην γειτονιά τους. Η κάθε αγωνιστική περίοδος κλείνει με την καθιερωμένη πλέον γιορτή ΒΟΛΕΪ όπου γίνονται οι απονομές επάθλων κατηγοριών από διεθνείς παίκτες του Βόλεϊ και καταξιωμένους αθλητές άλλων αθλημάτων που μας τιμούν με την παρουσία τους.

Ανδρική ομάδα 
(Α2 Εθνική πετοσφαίρισης ανδρών): 
 3η θέση στην Α2 ΕΘΝΙΚΗ 2010 - 2011 και χάλκινο μετάλλιο
 Πρωταθλητής Β΄ ΕΘΝΙΚΗΣ (Νότιος Όμιλος) 2009 - 2010 και άνοδος στην Α2 ΕΘΝΙΚΗ
 Πρωταθλητής Α΄ ΕΣΠΑΑΑ 2008 - 2009 και άνοδος στη Β΄ ΕΘΝΙΚΗ

Γυναικεία ομάδα 
(Α' ΕΣΠΑΑΑ): Πρωταθλητής Β΄ ΕΣΠΑΑΑ 2010 - 2011 και άνοδος στην Α΄ ΕΣΠΑΑΑ

Εξωτερικοί σύνδεσμοι 
 Α.Ο. Οδυσσέας Αμαρουσίου

Αθλητικοί σύλλογοι Αθήνας
Ιδρύσεις αθλητικών συλλόγων το 1989
Ελληνικοί σύλλογοι πετοσφαίρισης
Σωματεία Ε.Σ.Π.Α.Α.Α.
Μιχάλης Κασάπης

Ο Μιχάλης Κασάπης (Αθήνα, 6 Ιουνίου 1971) είναι Έλληνας πρώην διεθνής ποδοσφαιριστής που αγωνίζονταν στη θέση του αριστερού αμυντικού ή μέσου και νυν προπονητής ποδοσφαίρου. Το 1995 ψηφίστηκε ως δεύτερος καλύτερος Έλληνας ποδοσφαιριστής και ως ένας από τους 22 καλύτερους Ευρωπαίους παίκτες την περίοδο 2001-02, έπαιξε Μικτή Κόσμου τον κάλεσε ο αείμνηστος Γιόχαν Κρόιφ, θεωρειται το καλυτερο αριστερο μπακ που περασε απο την ελλαδα

Καριέρα ποδοσφαιριστή

Σε συλλογικό επίπεδο
Ξεκίνησε σε ηλικία 17 ετών στην ομάδα του Λεβαδειακού την περίοδο 1988-89 και αγωνίσθηκε έως και το 1992-93, συμπληρώνοντας 126 συμμετοχές και 6 τέρματα.

Αποκτήθηκε στη συνέχεια από την ΑΕΚ, στην οποία αγωνίστηκε από το 1992-93 έως το 2003-04, συμμετέχοντας στην ομάδα του "Δικεφάλου" της δεκαετίας του 90', όπου συμπαίκτες του, μεταξύ άλλων, υπήρξαν την περίοδο εκείνη οι Στέλιος Μανωλάς, Τόνι Σαβέβσκι, Ηλίας Ατματσίδης και Βασίλης Τσιάρτας.

Στις εθνικές ομάδες
Στις 27 Απριλίου 1994 αγωνίστηκε για πρώτη φορά με την Ελλάδα, στον εντός έδρας φιλικό αγώνα προετοιμασίας για το Μουντιάλ 1994 εναντίον της Σαουδικής Αραβίας (5-1). Παρά το γεγονός ότι ο τότε τεχνικός της Ελλάδας, ο Αλκέτας Παναγούλιας τον είχε καλέσει στους φιλικούς αγώνες προετοιμασίας, δεν τον επέλεξε τελικά στην αποστολή που ταξίδεψε στις ΗΠΑ. Με τη φανέλα της Ελλάδας πραγματοποίησε συνολικά 37 συμμετοχές (έως το 2002).

Το 1995 είχε φορέσει τη φανέλα της Μικτής Κόσμου μετά από πρόσκληση του Γιόχαν Κρόιφ σε έναν αγώνα που έγινε στο Καμπ Νου για φιλανθρωπικούς σκοπούς.

Τίτλοι
ΑΕΚ
Πρωταθλήματα: 1 (1993-94)
Κύπελλα Ελλάδας: 4 (1995-96, 1996-97, 1999-2000, 2001-02)
Σούπερ Καπ: 1 (1996)

Καριέρα προπονητή
Ξεκίνησε το 2006 ως προπονητής της ομάδας Νέων του Λεβαδειακού και συνέχισε την περίοδο 2009-10 στον Φωκικό, στη συνέχεια στην Καλλονή Λέσβου, για να επιστρέψει τον Φεβρουάριο του 2011 και πάλι στην ομάδα της Άμφισσας. Τον Φεβρουάριο του 2013 ανέλαβε την τεχνική ηγεσία της Χαλκίδας.

Εννέα χρόνια μετά την αποχώρησή του από την ΑΕΚ ως ποδοσφαιριστής, τον Σεπτέμβριο του 2013 επέστρεψε σε ρόλο σκάουτερ, με αρμοδιότητα να παρακολουθεί τους αγώνες των προσεχών αντιπάλων των "κιτρινόμαυρων".

Παραπομπές

Πηγές 

Ανδρέας Μπόμης, "Αυτή είναι η ιστορία της Εθνικής Ελλάδας" (Αθήνα, 2010)
Η καριέρα του Μιχάλη Κασάπη στο National Football Teams
Το προφίλ του Μιχάλη Κασάπη στο transfermarkt
Ο Μιχάλης Κασάπης στο soccerway

Έλληνες ποδοσφαιριστές
Ποδοσφαιριστές Εθνικής Ελλάδος
Έλληνες προπονητές ποδοσφαίρου
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Λεβαδειακού
Κ
Πρωτάθλημα Ε.Π.Σ. Μακεδονίας 1962-63

Το πρωτάθλημα της Ε.Π.Σ. Μακεδονίας περιόδου 1962-63 ξεκίνησε το Νοέμβριο του 1962, με αρκετή καθυστέρηση, λόγω της δημιουργίας της μόνιμης Β΄Εθνικής κατηγορίας, της οποίας η τελική συγκρότηση δεν είχε εγκαίρως καθοριστεί. 

Στην Α΄ Κατηγορία της ΕΠΣΜ έλαβαν μέρος δέκα σύλλογοι. Οι οκτώ (Προοδευτική Τούμπας, ΠΟ Ξηροκρήνης, Μελιτέας, Ακρίτες Συκεών, Ατλαντίς, Δόξα Νεάπολης, ΠΑΟΔ και Εθνικός Πυλαίας) προέρχονταν από την διοργάνωση της προηγούμενης περιόδου (καθώς οι τέσσερις σμμετάσχοντες στο τελευταίο τουρνουά τύπου Β΄Εθνικής του 1962 Μακεδονικός, Θερμαϊκός, Μέγας Αλέξανδρος και ΜΕΝΤ εντάχθηκαν στη μόνιμη Β΄Εθνική) και οι άλλες δυο (Αχιλλέας Τριανδρίας και Φοίνικας Πολίχνης) από το πρωτάθλημα της Β΄ Κατηγορίας ΕΠΣΜ. Το πρωτάθλημα έληξε την Κυριακή 9 Ιουνίου του 1963 και ο Αχιλλέας Τριανδρίας, επικρατώντας με 3-1 των Ακριτών, αναδείχτηκε πρωταθλητής και ανήλθε στη Β΄Εθνική κατηγορία 1963-64. Στη δεύτερη θέση ισοβάθμησαν ο ΠΑΟ Διοικητηρίου και η Δόξα Νεαπόλεως. Επειδή η ΕΠΣ Μακεδονίας είχε δικαίωμα να στείλει δυο εκπροσώπους της στο νέο πρωτάθλημα της Β΄Εθνικής, δόθηκαν αγώνες μπαράζ μεταξύ των δυο ομάδων. Ο πρώτος έληξε (0-0), ενώ στον δεύτερο υπερίσχυσε η Δόξα, που ανήλθε έτσι στο δεύτερο τη τάξει εθνικό πρωτάθλημα. Η Ατλαντίδα παρότι θα έρθει τελευταία στην κατηγορία, δεν θα υποβιβαστεί και την επόμενη χρονιά θα ξαναπαίξει στην πρώτη κατηγορία.

Στη Β΄ Κατηγορία πήραν μέρος οι σύλλογοι ΑΕ Νεαπόλεως, ΑΕ Αμπελοκήπων, ΑΠΕ Λαγκαδά, Οδυσσεύς Κορδελιού, ΑΟ Θεσσαλονίκη, Μαραθών, Κεραυνός Αγ.Παύλου, Θύελλα Καλλιθέας, ΑΕ Χαριλάου και Παύλος Μελάς.
Στη Β1΄ Κατηγορία συμμετείχαν οι ομάδες Αγροτικός Αστέρας, Ελευθεριακός, Φίλιππος, Αρίων, Αριστοτέλης Καλαμαριάς και Πυρσός Δόξας, που τερμάτισε στην τελευταία θέση και διαβαθμίστηκε με τον πρωταθλητή της Γ΄ Κατηγορίας Θρίαμβο Ακροπόλεως. Ο Θρίαμβος νίκησε με 1-0 και τον εκτόπισε από τη Β1  Κατηγορία.
Στη Γ΄ Κατηγορία έπαιξαν επίσης οι Κολοκοτρώνης Συκεών, Εθνικός Αστήρ, Ναύαρχος Βότσης, Άτλας, Ατρόμητος, Εθνικός Καμάρας και Νίκη Διοικητηρίου. Μεταξύ των συμμετέχοντων στη Δόκιμη κατηγορία ήταν οι ομάδες Ελπίδα Κρυονερίου και Ελπίδα Νέου Σταθμού.

Πηγές 

Ηλεκτρονικό αρχείο εφημερίδας "ΜΑΚΕΔΟΝΙΑ"

Ε.Π.Σ. Μακεδονίας
Εγχώρια ποδοσφαιρικά πρωταθλήματα 1962-1963
Μανουήλ Χρυσάφης

Ο Μανουήλ Χρυσάφης (15oς αι. -περίοδος δράσης, ακμής: 1440-1463) ήταν υμνογράφος της βυζαντινής εκκλησιαστικής μουσικής και μουσουργός. Θεωρείται ένας από τους σπουδαιότερους εκπροσώπους της ψαλτικής τέχνης της Υστεροβυζαντινής περιόδου.

Βιογραφικά στοιχεία
Άκμασε στην Κωνσταντινούπολη, όπου ανήλθε μέχρι το αξίωμα του Λαμπαδάριου «του περικλύτου ναού της Αγίας Σοφίας» την εποχή της Άλωσης. Έγραψε πολλούς ύμνους, τους οποίους εμέλιζε ο ίδιος, θεωρητικό έργο για την εκκλησιαστική μουσική, καθώς και μουσικές συνθέσεις, που βρίσκονται διάσπαρτες σε διάφορα μεταγενέστερα της εποχής του βιβλία. Γνωστά έργα του (από τα περίπου 300 που συνέθεσε, από απλές ψαλμωδίες μέχρι περίτεχνους ύμνους σε ύφος καλοφωνικό, με επιτηδευμένα καλλωπιστικά στοιχεία) είναι τα «Μεγάλα ανοιξαντάρια», «Νυν αι δυνάμεις, τα  «Χερουβικά» κ.άλ.. 

Η συχνότητα της συμπερίληψης έργων του Χρυσάφη σε διάφορες συλλογές ύμνων είναι μεγάλη και, από αυτήν την άποψη, συγκρίσιμη με εκείνη σημαντικών προγενέστερων μελοποιών, όπως οι Γλυκύς, Κορώνης, Κλαδάς και Κουκουζέλης. Από τα αυτόγραφα έργα του, έχουν διασωθεί τουλάχιστον δυο, ένα του 1458 (στη Μονή Ιβήρων του Αγίου Όρους) και ένα του 1463 (στο  Τοπ Καπί της Κωνσταντινούπολης). Ο Χρυσάφης είχε σχέσεις και με το Παλάτι και την αυτοκρατορική Αυλή. Τόσο ο αυτοκράτορας Ιωάννης Η΄, όσο και ο Κωνσταντίνος ΙΑ΄, του είχαν παραγγείλει - αναθέσει συνθέσεις.

Από το υμνογραφικό έργο του Χρυσάφη, εντεχνώτατο είναι το «Αναστάσεως ημέρα». Το μέλος αυτό είναι αργό στιχηριακό (σε ήχο πλάγιο α΄), επιβλητικό, με τη συνεχή συνήχηση των ισοκρατών και τις αντιφωνήσεις διακόνου και ιερέα, να δημιουργούν μια ατμόσφαιρα άκρως μυσταγωγική, που δίνει μια γεύση των παλιών λαμπρών τελετών της Βυζαντινής Αυτοκρατορίας. Συνήθως ψέλνεται στο Οικουμενικό Πατριαρχείο της Κωνσταντινούπολης κατά τον «Εσπερινό της αγάπης», το δειλινό, ανήμερα της Κυριακής του Πάσχα, κατά την ένδυση του Πατριάρχη στο παρεκκλήσι του Πατριαρχείου. Το θεωρητικό κείμενο του Χρυσάφη Περὶ τῶν ἐνθεωρουμένων τῇ ψαλτικῇ τέχνῃ καὶ ὧν φρουνοῦσι κακῶς τινες περὶ αὐτῶν (1458), αναγνωρίζεται ως μεγάλης αξίας ως προς την αποσαφήνιση ζητημάτων γύρω από τη βυζαντινή μουσική θεωρία και πρακτική και την εξέλιξη της βυζαντινής ψαλτικής τον 14ο με 15ο αι.

Παραπομπές

Πρόσθετη βιβλιογραφία
 Θεοδόσιος Β. Γεωργιάδης, Η νέα μούσα: συνοπτική ιστορική και τεχνική μουσική μελέτη, Εν Σταμπουλ: Τύποις Μάρκου Δημητριάδου, 1936.

Εξωτερικοί σύνδεσμοι
 «Μανουήλ Χρυσάφης ο Α΄. Άρχων Λαμπαδάριος της Μ.τ.Χ.Ἐ.». Οἰκουμενικὸν Πατριαρχεῖον: Βυζαντινὸν Μέλος. Ανακτήθηκε στις 8-04-2018.

Βυζαντινοί υμνογράφοι
Βυζαντινοί του 15ου αιώνα
Μανουήλ Χρυσάφης (ο νεότερος)

Ο Μανουήλ Χρυσάφης ο νέος ή Β', έζησε περί το 1600 μ.Χ. Γεννήθηκε στην Κωνσταντινούπολη. Υπήρξε Πρωτοψάλτης της Μεγάλης του Χριστού Εκκλησίας,  μελοποιός φημισμένος και θεωρητικός της Εκκλησιαστικής Μουσικής. Στα έργα του συγκαταλέγονται το Παλαιόν ή Αργόν Αναστασιματάριον, (στο οποίο περιλαμβάνονται και μελοποιήσεις του των Εωθινών του Λέοντος ΣΤ' του Σοφού), το Παλαιόν ή Αργόν Στιχηράριον, Χερουβικά της Μ. Πέμπτης, του Μ. Σαββάτου και των Προηγιασμένων, Κοινωνικά  των Κυριακών στους οκτώ ήχους, Ανοιξαντάρια, Πολυέλεοι, Δοξολογίες, Πασαπνοάρια Αργά του Όρθρου, Καλοφωνικοί Ειρμοί, Κρατήματα, Θέματα του Οικηματαρίου και του Μαθηματαρίου, κ.α. Επίσης συνέθεσε ένα Ασματικόν Νεκρώσιμον Τρισάγιον,  καθώς και μία Προπαιδεία  που χρησίμευε στην εξάσκηση των μαθητών της ψαλτικής τέχνης στο Αργό Στιχηράριο. Σώζεται σε ατελή μορφή, το θεωρητικό του πόνημα "Ερμηνεία περί του τί εστι φθορά και διατί τίθεται, και εις ποίον καταλήγει μία εκάστη των φθορών", το οποίο βρήκε ο Αθανάσιος Παπαδόπουλος - Κεραμεύς (19ος αι.) σε βιβλιοθήκη της Λέσβου.

Πηγές
 Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
 Παπαδόπουλος Ι. Γεώργιος, Συμβολαί εις την Ιστορίαν της παρ' ημίν Εκκλησιαστικής Μουσικής, τυπογραφείον και βιβλιοπωλείον Κουσουλίνου & Αθανασιάδου, Αθήναι, 1890. 

Βυζαντινοί υμνογράφοι
Αλυσίδες αυτοκινήτου

Οι αλυσίδες αυτοκινήτου είναι εξαρτήματα που προσαρτώνται στους τροχούς ενός αυτοκινήτου για να ενισχύσουν την πρόσφυσή τους στο οδόστρωμα, όταν αυτό είναι καλυμμένο από χιόνι, πάγο ή λάσπη.

Πρόκειται για πλέγμα που ντύνει τους κινητήριους τροχούς του αυτοκινήτου με σκοπό την αύξηση της τριβής τους με το οδόστρωμα, άρα και την ελάττωση της ολισθηρότητας του αυτοκινήτου σε αυτό. Κοντά στην επιφάνεια των τροχών που έρχεται σε επαφή με τον δρόμο, η «αλυσίδα» αποτελείται συνήθως από ατσάλινους κρίκους ή και από άλλο υλικό και σχήμα (π.χ. πλαστικά τακούνια) που είναι ανθεκτικό στη μηχανική καταπόνηση και δίνει την ιδιότητα της αύξησης της τριβής με το χιόνι και τον πάγο. Τα τελευταία χρόνια, με την έρευνα και την εξέλιξη της τεχνολογίας, έχουν παρουσιαστεί εναλλακτικές μορφές αλυσίδων χιονιού, όπως αυτή με μορφή αντιολισθητικού υφάσματος. Ανάλογα με τις διαστάσεις των τροχών, υπάρχουν αντίστοιχου μεγέθους αλυσίδες που εφαρμόζουν ακριβώς στη διάμετρο των τροχών.

Οι αλυσίδες φέρουν πλεονεκτήματα και μειονεκτήματα, αναλόγως της κατασκευής τους (ατσάλινοι κρίκοι, πλαστικά τακούνια, υφασμάτινο κάλυμμα).

Οι αλυσίδες με ατσάλινους κρίκους έχουν:

 Μεγάλη αντοχή, λόγω χρήσης ατσάλινων κρίκων.
 Δυνατότητα χρήσης τόσο σε χιονισμένο οδόστρωμα, όσο και σε σημεία που υπάρχει λιωμένο χιόνι, πάγος ή μόνο νερό.
 Απαιτούν περισσότερη προσπάθεια τοποθέτησης σε σχέση με τα αντιολισθητικά υφάσματος και τους μηχανισμούς των πλαστικών τακουνιών.
 Δεν μπορούν να τοποθετηθούν σε οχήματα με χαμηλό προφίλ ελαστικού ή χαμηλωμένη ανάρτηση.
 Δημιουργούν τραντάγματα και κραδασμούς στο αμάξωμα, γι' αυτό και απαιτούν οδήγηση με πολύ χαμηλή ταχύτητα.

Εξωτερικοί σύνδεσμοι 

Τεχνολογία οχημάτων
Λένα Μαντά

Η Λένα Μαντά είναι Ελληνίδα συγγραφέας. Το πρώτο της βιβλίο κυκλοφόρησε το 2001 από τις εκδόσεις Λιβάνη, ενώ όλα τα υπόλοιπα βιβλία της έχουν εκδοθεί από τον εκδοτικό οίκο Ψυχογιός και μερικά έχουν μεταφραστεί σε πολλές γλώσσες. Το «Βαλς με δώδεκα Θεούς» έγινε τηλεοπτική σειρά στον ANT1 με τηλεθεατές από Ελλάδα και Κύπρο, ενώ «Το σπίτι δίπλα στο ποτάμι» έχει γίνει μπεστ σέλλερ.

Βιογραφία 
Γεννήθηκε  το 1964 στην Κωνσταντινούπολη. Σπούδασε νηπιαγωγός αλλά δεν εργάστηκε στον συγκεκριμένο τομέα. Ασχολήθηκε με τα καλλιτεχνικά και τη δημοσιογραφία. Είχε δικό της θίασο κουκλοθεάτρου που ανέβαζε έργα γραμμένα από την ίδια και δικές της διασκευές λαϊκών παραμυθιών. Δημοσίευσε άρθρα σε τοπικές εφημερίδες. Ήταν διευθύντρια προγράμματος σε ραδιοφωνικό σταθμό, στον οποίο έκανε καθημερινά μια ενημερωτική εκπομπή και επιμελήθηκε τα διαφημιστικά σποτ.

Είναι συγγραφέας μυθιστορημάτων που οι υποθέσεις τους είναι απόλυτα μέσα στα πλαίσια της πραγματικότητας, και το πρώτο της βιβλίο κυκλοφόρησε το 2001 από τις εκδόσεις Λιβάνη. Από τις εκδόσεις Ψυχογιός έχουν εκδοθεί άλλα δεκαέξι μυθιστορήματά της, καθώς και δύο συλλογές διηγημάτων. Τα βιβλία της έχουν πουλήσει δύο εκατομμύρια αντίτυπα.

Συγγραφικό έργο 
 Τη μέρα που σε γνώρισα, εκδ. Λιβάνη, Αθήνα 2001, ISBN 960-14-0422-8
 Βαλς με δώδεκα θεούς, εκδ. Ψυχογιός, Αθήνα 2005, ISBN 960-274-884-2
 Θεανώ, η λύκαινα της πόλης, εκδ. Ψυχογιός, Αθήνα 2006, ISBN 960-453-022-4
 Το σπίτι δίπλα στο ποτάμι, εκδ. Ψυχογιός, Αθήνα 2007, ISBN 978-960-453-302-2
 Η άλλη πλευρά του νομίσματος, εκδ. Ψυχογιός, Αθήνα 2008, ISBN 978-960-453-353-4
 Έρωτας σαν βροχή, εκδ. Ψυχογιός, Αθήνα 2009, ISBN 978-960-453-533-0
 Το τελευταίο τσιγάρο, εκδ. Ψυχογιός, Αθήνα 5/2010, ISBN 978-960-453-715-0
 Δεν μπορεί, θα στρώσει, εκδ. Ψυχογιός, Αθήνα 11/2010, ISBN  978-960-453-900-0
 Χωρίς χειροκρότημα, εκδ. Ψυχογιός, Αθήνα 2011, ISBN 978-960-453-847-8
 Όσο αντέχει η ψυχή, εκδ. Ψυχογιός, Αθήνα 2012, ISBN 978-960-496-550-2
 Με λένε Ντάτα, εκδ. Ψυχογιός, Αθήνα 2013, ISBN 978-960-496-829-9
 Ήταν ένας καφές στη χόβολη, εκδ. Ψυχογιός, Αθήνα 2014, e-book (ePUB): ISBN 978-618-01-0473-8
 Τα πέντε κλειδιά, εκδ. Ψυχογιός, Αθήνα 2014, ISBN 978-618-01-0522-3
 Όσα ήθελα να δώσω, εκδ. Ψυχογιος, Αθήνα 2015, ISBN 978-618-01-1479-9
 Μια συγγνώμη για το τέλος, εκδ. Ψυχογιός, Αθήνα 2015, e-book (ePUB): ISBN 978-618-01-0966-5
 Η εκδίκηση των αγγέλων, εκδ. Ψυχογιός, Αθήνα 2016, e-book (ePUB): ISBN 978-618-01-1379-2
 Γράμμα από χρυσό , εκδ. Ψυχογιός, Αθήνα 2017, ISBN  978-618-01-1901-5
 Ζωή σε Πόλεμο, εκδ. Ψυχογιός, Αθήνα 2018, ISBN 9786180122992
 Ταξιδι στην Βενετία, εκδ. Ψυχογιός, Αθήνα 2019, ISBN  978-618-01-2755-3
Οι Τρείς Άσοι, εκδ. Ψυχογιός, Αθήνα 2020
Το πράσινο φόρεμα, εκδ. Ψυχογιός, Αθήνα 2021
Γυναικεία υπόθεση,- Κλαίρη Θεοδώρου εκδ. Ψυχογιός, Αθήνα 2021
 Η Σφραγίδα, εκδ. Ψυχογιός, Αθήνα 2022

 Πηγές 
 Νανού Νικολά, Αποκλειστική συνέντευξη της Λένας Μαντά, Διαβάζουμε'', 19/10/2009
 Ιστοσελίδα Εκδόσεων Ψυχογιός, Βιογραφικό Λένας Μαντά
 Μαντά, Λένα, BiblioNet

Εξωτερικοί σύνδεσμοι
 Επίσημο ιστολόγιο της Λένας Μαντά
 Γιατί πουλάει η Λένα Μαντά;
Λένα Μαντά "Αγαπημένο μου ημερολόγιο"

Νεοέλληνες λογοτέχνες
Έλληνες μυθιστοριογράφοι
Ελληνίδες συγγραφείς
Γρηγόριος Λευίτης

Ο Γρηγόριος Λευΐτης ο Βυζάντιος ήταν μουσικός της βυζαντινής εκκλησιαστικής μουσικής και ένας από τους τρεις ιδρυτές της νέας μουσικής γραφής.

Γεννήθηκε το 1777 και ήταν γιος ιερέα, από όπου και το επίθετο Λευίτης. Έγινε Πρωτοψάλτης της Μεγάλης Εκκλησίας, καλλίφωνος ιεροψάλτης, διακεκριμένος μουσικοδιδάσκαλος και άριστος μελοποιός. Υπήρξε κυρίως μαθητής του Γεωργίου τού Κρητός, από τον οποίο διδάχθηκε τον αναλυτικό και επεξηγηματικό τρόπο της μουσικής γραφής.  

Εξέδωσε τυπωμένα όλα τα μουσικά κομμάτια όλων των αρχαίων μουσικοδιδασκάλων σε διάφορους τόμους. 

Πέθανε νεότατος το 1822, σε ηλικία 45 χρονών.

Πηγές
 Θεοδόσιος Β. Γεωργιάδης, Η Νέα Μούσα: Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
 

Έλληνες μουσικολόγοι
Έλληνες ψάλτες
Βυζαντινή μουσική
Ιβανώφειο Κλειστό Γυμναστήριο

Το Ιβανώφειο Κλειστό Γυμναστήριο βρίσκεται στην πόλη της Θεσσαλονίκης και αποτελεί έδρα του Ηρακλή, φιλοξενώντας αγώνες της ομάδας μπάσκετ και των άλλων αθλημάτων του συλλόγου. Είναι χωρητικότητας 2.500 θέσεων.

Ιστορικό
Κατασκευάστηκε το 1987 και είναι ιδιόκτητο κλειστό γυμναστήριο του (ερασιτέχνη) Ηρακλή Θεσσαλονίκης. Το 1991 υπέστη ριζική ανακαίνιση με αποτέλεσμα και την αύξηση της χωρητικότητάς του από περίπου 1.300 που είχε αρχικά σε 2.500 θέσεις όπου διαθέτει σήμερα.

Ονομασία
Έλαβε την ονομασία του από τον Γεώργιο Ιβάνωφ (1911-1943), πρωταθλητή κολύμβησης του Ηρακλή και ήρωα της Αντίστασης κατά τον Δεύτερο Παγκόσμιο Πόλεμο, οποίος εκτελέστηκε από τους Γερμανούς στην Καισαριανή το 1943.

Τοποθεσία
Το κλειστό γυμναστήριο βρίσκεται δίπλα από τις εγκαταστάσεις του Αριστοτέλειο Πανεπιστήμιο Θεσσαλονίκης και ελάχιστα μέτρα μακριά από το Καυταντζόγλειο Στάδιο (έναντι του βρίσκεται το βοηθητικό γήπεδο του Καυταντζογλείου), καθώς και επί των οδών Αγίου Δημητρίου και 3ης Σεπτεμβρίου.

Παραπομπές

Εξωτερικοί σύνδεσμοι 
 Ιβανώφειο-stadia.gr

Αθλητικές εγκαταστάσεις στη Θεσσαλονίκη
Ηρακλής Γ.Σ. Θεσσαλονίκης
Ιβανωφειο
Κλειστά στάδια στην Ελλάδα
Πέτρος ο Εφέσιος

Ο Πέτρος ο Εφέσιος υπήρξε λόγιος μουσικός της βυζαντινής εκκλησιαστικής μουσικής.

Ήταν μαθητής του Γεωργίου Κρητός και ήταν γνώστης της παλιάς και της νέας βυζαντινής μουσικής μεθόδου. Εφεύρε τα τυπογραφικά στοιχεία για την βυζαντινή μουσική, και έτσι απάλλαξε τους ψάλτες από τους κόπους της αντιγραφής.

Ερμήνευσε και εξέδωσε στο νεοσύστατο τυπογραφείο στη Βλαχία το πρωτότυπο «Αναστισιματάριο» και το «Δοξαστάριο» του Πέτρου Λαμπαδάριου το 1820. 

Ο Πέτρος μελοποίησε πολλά έργα.

Απεβίωσε στο Βουκουρέστι το 1840.

Πηγές
 Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
Κωνσταντίνος Βυζάντιος

Ο Κωνσταντίνος Βυζάντιος ήταν μουσικοδιδάσκαλος της βυζαντινής εκκλησιαστικής μουσικής.

Βιογραφία
Ήταν πρωτοψάλτης της Μεγάλης Εκκλησίας και μαθητής του Γεώργιου Κρητικού και του Μανουήλ πρωτοψάλτη, με τον οποίο έψελνε μαζί ως Λαμπαδάριος. Αναδείχτηκε άριστος μελοποιός και διακρίθηκε για την ευστροφία και γλυκύτητα της φωνής του. Μαθητές του ήταν ο Αντώνιος Λαμπαδάριος, Ιωάννης Βυζάντιος, Γεώργιος Ραιδεστινός και Νικόλαος Στογιάννης Λαμπαδάριος. 

Έγραψε έργα άξια μελέτης, εξέδωσε «Αναστασιματάριο», το «Αργοσύντομο Δοξαστάριο», δίτομη Ανθολογία της Μουσικής, και άλλα. Από τα μουσουργήματά του διακρίνονται τα αργοσύντομα Χερουβικά που ψάλλονται στις επίσημες εορτές από ικανούς ιεροψάλτες. 

Απεβίωσε και ενταφιάστηκε έξω από τη Μονή του Αγίου Γεωργίου του Κρημνού στη Χάλκη στις 30 Ιουλίου 1862 σε ηλικία 85 χρονών.

Παραπομπές

Πηγές
 Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
Σ. Σάββας, «Βυζάντιος Κωνσταντίνος »,Θρησκευτική και Ηθική Εγκυκλοπαίδεια,τομ.4(1964),στ.90-91
Ψάρι Τρικολώνων Αρκαδίας

Το Ψάρι είναι χωριό του  Δήμου Γορτυνίας στην Αρκαδία. Από το 1997 μέχρι το 2010 αποτελούσε τμήμα του Δήμου Τρικολώνων. Βρίσκεται σε υψόμετρο 750 μέτρων περίπου, σε απόσταση 17 χιλιομέτρων απο την Μεγαλόπολη και 11 χιλιομέτρων απο την Στεμνίτσα. 

Είναι παραδοσιακός οικισμός με πετρόχτιστα σπίτια στις παρυφές του όρους Μαινάλου στην καρδιά της ορεινής Αρκαδίας.

Οι κάτοικοι του χωριού ασχολούνται με την γεωργία και την κτηνοτροφία. Το χωριό γιορτάζει κάθε χρόνο ανήμερα της Ζωοδόχου Πηγής, ενώ κατά τη διάρκεια του Δεκαπενταύγουστου πραγματοποιούνται πολιτιστικές εκδηλώσεις. Το κλίμα είναι ορεινό με κρύους χειμώνες και δροσερά καλοκαίρια.

Ιστορία 
Το χωριό βάσει αρχαιολογικών ευρημάτων κατοικούνταν από την ύστερη αρχαιότητα σε σημείο που βρίσκεται βορειοανατολικά του σημερινού οικισμού. Το αρχικό του όνομα ήταν Παρώρεια. Η πρώτη γραπτή αναφορά που έχουμε για το Ψάρι είναι από τον Θεόδωρο Κολοκοτρώνη στα απομνημονεύματα του, όπου αναφέρεται στο χωριό με την ονομασία στου Ψάρη. Ο ίδιος αναφέρει τα εξής "Μᾶς ἐπῆραν ἀπὸ κοντὰ οἱ Τοῦρκοι, ἐπαίρναμε ψωμὶ ἁρπακτά. Εἰς τοῦ Ψάρη μᾶς ἔφθασαν οἱ Τοῦρκοι καὶ ἐπολεμήσαμεν ὅλην τὴν ἡμέραν. Οἱ συντρόφοι μου ἄρχισαν νὰ φεύγουν". Εικάζεται ότι εκείνη την εποχή στο χωριό κατοικούσε εκτροφέας αλόγων τα οποία έφεραν ψαρί χρώμα. Ο Γέρος του Μωρία συνήθιζε να επισκέπτεται την Βυζαντινή εκκλησία του Αγίου Γεωργίου που υπάρχει στο χωριό, αφού κατά την διάρκεια της Τουρκοκρατίας είχε υπάρξει μητροπολιτικός ναός. Σε μια επίσκεψη του, προδόθηκε η παρουσία του στους Τούρκους από τους μοναχούς της Μονής Αγίου Ιωάννου που υπήρχε λίγο έξω από το χωριό με αποτέλεσμα να φυγαδευτεί από τους κατοίκους την τελευταία στιγμή. Αργότερα γύρισε στο χωριό και έκαψε το μοναστήρι ως εκδίκηση για την προδοσία των καλόγερων. Σήμερα υπάρχουν ορατά τα ερείπια του μοναστηριού πάνω σε ένα λόφο στη θέση Παλαμαρόβρυση.

Αξιοθέατα 
Αξίζει να επισκεφθείτε το Μουσείο Δημοτικής Εκπαίδευσης στο παλαιό σχολείο του χωριού, τον πολυχώρο Αρκαδιανή όπου λειτουργεί εστιατόριο παραδοσιακών φαγητών, εργαστήριο παραδοσιακών γλυκών και ένα μικρό μουσείο, την εκκλησία του Αγίου Γεωργίου (κτίσμα του 13ου αιώνα), τους παραδοσιακούς και ιστορικούς οικισμούς της γύρω περιοχής κ.α.

Καταγόμενοι από το Ψάρι 
Από το Ψάρι κατάγεται η ηθοποιός Αγγελική Παπούλια, πρωταγωνίστρια στην ταινία (Κυνόδοντας), υποψήφια για το Όσκαρ Ξενόγλωσσης Ταινίας στην 83η απονομή των βραβείων το 2011. Ο Δήμαρχος του Δήμου Τρικολώνων και Πρόεδρος του Τ.Ε.Δ.Κ. Αρκαδίας Γιώργος Μπαρούτσας, ο Πρέσβης ε.τ. της Ελλάδος και Υπουργός Εξωτερικών της Ελλάδας Γεώργιος  Παπούλιας, ο συγγραφέας και πολιτευτής Μάκης Παπούλιας, ο συγγραφέας και παλιός πολιτευτής της Α' Πειραιώς Ηλίας Σιαμέλας, ο Ταξίαρχος Πεζικού Διαμαντόπουλος Αντώνιος, ο παλαίμαχος ποδοσφαιριστής της Παναχαϊκής, του Πανηλειακού και του Παναρκαδικού Κυργιάκος Διαμαντόπουλος, o ζωγράφος Π. Παπούλιας, η γνωστη ζωγράφος Σμαράγδα Παπούλια, o γνωστός έμπορος και βιοτέχνης της Πάτρας Ιωάννης Διαμαντόπουλος κ.α.

Φωτογραφίες

Εξωτερικοί σύνδεσμοι 
 arcadia.ceid.upatras.gr, Ψάρι Τρικολώνων

Χωριά του νομού Αρκαδίας
Χωριά του Μαινάλου
Δήμος Γορτυνίας
Αλεξάνδρεια Αραχωσίας

Η Αλεξάνδρεια (αλλιώς και Αλεξανδρόπολις) ήταν αρχαία ελληνική πόλη στην Αραχωσία του ανατολικού Ιράν.

Ίδρυση 
Η πόλη ιδρύθηκε από τον Μεγάλο Αλέξανδρο το 330 π.Χ., ο οποίος χώρισε για πρώτη φορά την Αραχωσία από την Δραγγιανή και έκανε την Αλεξάνδρεια αυτή έδρα της πρώτης. Η νέα ελληνική αποικία ιδρύθηκε στην Κανταχάρ στις όχθες του ποταμού Αραχωτού (σημερινό όνομα: Αργκαντάμπ, Arghandab), δίπλα στην προϊστορική πόλη Mundigak. Στην πόλη εγκαταστάθηκαν Έλληνες και Πάκτυοι. Αργότερα στην Αλεξάνδρεια ιδρύθηκε ναός προς τιμήν του θεοποιημένου Αλεξάνδρου, εντός του οποίου έχει ανακαλυφθεί δίγλωσση, ελληνική και αραμαϊκή, επιγραφή του 250 π.Χ. του Ινδού ηγεμόνα Ασόκα. Στους χρόνους που ακολούθησαν πέρασε υπό την κατοχή των Σελευκιδών, της ινδικής δυναστείας Μαουρία (304 π.Χ.) και του Ελληνικού βασιλείου της Βακτριανής (180 π.Χ.). Το 206 π.Χ. πέρασε από την πόλη ο Σελευκίδης Αντίοχος μετά το πέρας της αναβάσεώς του στις ανατολικές σατραπείες. Το 129 π.Χ. η περιοχή της Αραχωσίας έπεσε στους Σκύθες Σάκες που κατέλαβαν την Αλεξάνδρεια. Έκτοτε αναφέρεται ως Αλεξάνδρεια η Σακαστηνή και η επαρχία ως Σακαστηνή (σημ. Seistan). 

Πάνω στην αρχαία ελληνική πόλη βρίσκεται η σημερινή πόλη του Αφγανιστάν, Κανταχάρ.

Παραπομπές

Πηγές
 Ισιδώρου Χαρακηνού Σταθμοί Παρθικοί, εκδ. Νέα θέσις.

Εξωτερικοί σύνδεσμοι

Αρχαίες πόλεις της Περσίας
Εκστρατεία του Μεγάλου Αλεξάνδρου
Έρμπολ (Καλαθοσφαίριση)

Στην καλαθοσφαίριση, έρμπολ (αγγλ. airball - μπάλα στον αέρα) ονομάζεται η προσπάθεια για σουτ με κακό όμως αποτέλεσμα, καθώς η μπάλα στο έρμπολ δεν καταφέρνει να ακουμπήσει καν τη στεφάνη ή έστω το δίχτυ της στεφάνης ή το ταμπλό (κοινώς, η μπάλα βρήκε αέρα).

Ο όρος δημιουργήθηκε από τον Cameron Crazies του Πανεπιστημίου Ντιουκ (Duke University). Η πρώτη καταγεγραμμένη χρήση του όρου έρμπολ έγινε στις 24 Φεβρουαρίου 1979, κατά τη διάρκεια κολεγιακού παιχνιδιού μπάσκετ μεταξύ του Duke University και του North Carolina Tar Heels.

Πηγές 
 Κανονισμοί μπάσκετ-Ορολογία

Ορολογία καλαθοσφαίρισης

pl:Błędy w koszykówce#Air ball
Ελεύθερες Βολές (καλαθοσφαίριση)

Ελεύθερες Βολές στην καλαθοσφαίριση ονομάζεται η ευκαιρία που δίνεται στον παίκτη μιας ομάδας να σουτάρει χωρίς να παρενοχλείται, από τη γραμμή ελευθέρων βολών. Η κάθε βολή μετράει για έναν πόντο.

Πότε έχουμε ελεύθερη βολή 

Κάποιος παίκτης έχει δικαίωμα να εκτελέσει ελεύθερη βολή όταν κάποιος αντίπαλος του κάνει φάουλ ενώ έχει σηκωθεί να σουτάρει. Ο αριθμός των βολών σε αυτή την περίπτωση εξαρτάται από το σουτ. Εάν αυτό ήταν για τρίποντο ο παίκτης έχει δικαίωμα για τρείς ελεύθερες βολές, ενώ αν το σουτ είναι για δύο έχει την ευκαιρία να σουτάρει δυο βολές.

Βέβαια υπάρχει και το ενδεχόμενο να γίνει φάουλ στην προσπάθεια για σουτ, αλλά η μπάλα να καταλήξει στο καλάθι, και τότε έχουμε το λεγόμενο καλάθι και φάουλ (συχνά αναφέρεται και ως γκολ - φάουλ), όπου ο παίκτης εκτελεί μία συμπληρωματική ελεύθερη βολή από όπου και να είχε γίνει το σουτ. Για να συμβεί αυτό, θα πρέπει ο παίκτης που επιτίθεται να έχει σηκωθεί για να σουτάρει ενώ ο αμυνόμενος του κάνει φάουλ. Ο διαιτητής σφυρίζει φάουλ και περιμένει να δει την κατάληξη του σουτ. Εάν η μπάλα μπει στο καλάθι, τότε ο παίκτης που ευστόχησε έχει το δικαίωμα να εκτελέσει μετά και μία ελεύθερη βολή. Αν όμως ο αμυνόμενος κάνει φάουλ και μετά από ένα ή δύο δευτερόλεπτα ο επιτιθέμενος σουτάρει και ευστοχήσει, το καλάθι αυτομάτως ακυρώνεται και δεν υφίσταται το λεγόμενο καλάθι και φάουλ, καθώς το φάουλ δεν έγινε τη στιγμή που ο παίκτης είχε σηκωθεί για σουτ.

Στην καλαθοσφαίριση έχουμε και τα λεγόμενα ομαδικά φάουλ. Όταν αυτά γίνουν 5 κατά τη διάρκεια ενός 10λέπτου, τότε σε κάθε φάουλ ο παίκτης εκτελεί πάντα δύο βολές, ακόμα και αν δεν είχε επιχειρήσει σουτ τη στιγμή που ο αντίπαλος του έκανε το φάουλ. Άλλη μια περίπτωση είναι στο αντιαθλητικό φάουλ και η τεχνική ποινή, που δίνουν το δικαίωμα για δύο ελεύθερες βολές και μετά η μπάλα πηγαίνει πάλι στην κατοχή της ίδιας ομάδας.

Πηγές 
 1
 2

Ορολογία καλαθοσφαίρισης
Κανόνες της Καλαθοσφαίρισης
Αλς

Το Αλς (δανικά: Als) είναι το όγδοο μεγαλύτερο νησί της Δανίας κοντά στα ανατολικά σύνορα με τη Γερμανία. Το νησί βρίσκεται στα  ανατολικά της χερσονήσου της Γιουτλάνδης και βόρεια των γερμανικών ακτών. Έχει έκταση 321 τ.χλμ. και πληθυσμό 50.352 κατοίκους (εκτίμηση 2014). Πρωτεύουσα και μεγαλύτερη πόλη του Αλς είναι το Σόντεμποργκ (Sønderborg) με 27.434 κατοίκους (εκτίμηση 2014). Από 1 Ιανουαρίου του 2007 το Αλς αποτελεί το δήμο του Σόντεμποργκ και ανήκει διοικητικά στην περιοχή της Νότιας Δανίας. Η πόλη του Σόντεμποργκ βρίσκεται και στο νησί αλλά και στην ηπειρωτική χώρα και χωρίζεται στη μέση από τα νερά του Στενού του Αλς (Alssund), τα οποία χωρίζουν το νησί από την ηπειρωτική χώρα. Το νησί, καθώς και η πόλη του Σόντεμποργκ, συνδέεται με δύο γέφυρες με την ηπειρωτική χώρα: την γέφυρα του στενού του Αλς (Alssundbro) μήκους 682 μέτρων, η οποία χτίστηκε το 1978-1981 και τη γέφυρα του βασιλιά Χριστιάνου Χ (Kong Christian Xs Bro) μήκους 331 μέτρων, η οποία χτίστηκε το 1925-1930. Το Αλς είναι ένα εύφορο πεδινό νησί με μια ακμάζουσα βιομηχανία εκτροφής χοίρων. Το Αλς συνδέεται ακτοπλοϊκώς με τα νησιά Φιονία και Έρο.

Παραπομπές

Εξωτερικοί σύνδεσμοι 

Επίσημη ιστοσελίδα Σόντεμποργκ 

Νησιά της Δανίας
Ρισόν Λε Ζιόν

Η Ρισόν Λε Ζιόν (ή Ρισόν Λέτζιον) είναι ο τέταρτος μεγαλύτερος δήμος του Ισραήλ και βρίσκεται 12 χλμ νότια του Τελ Αβίβ. Ιδρύθηκε το 1882 από Ευρωπαίους Εβραίους ως δεύτερη νέα πόλη μετά την Πετάχ Τίκβα. Σήμερα έχει 228.000 κατοίκους. Σημαντικοί κλάδοι της τοπικής οικονομίας είναι φαρμακοβιομηχανίες και εταιρίες ηλεκτρονικών.

Πολιτισμός και αθλητισμός 
Ο αθλητικός σύλλογος Μακάμπι Ρισόν Λε Ζιόν είναι γνωστός για τα τμήματα καλαθοσφαίρισης και χειροσφαίρισης, ενώ στην πόλη διοργανώνεται και ένα διεθνές γνωστό τουρνουά σκάκι. Επίσης εδρεύει η φιλαρμονική Συμφωνική Ορχήστρα του Ισραήλ Ρισόν Λε Ζιόν (αγγλικά: Israel Symphony Orchestra Rischon LeZion).

Πόλεις του Ισραήλ
Κώστας Κάππος

Ο Κώστας Κάππος (1937 – 10 Σεπτεμβρίου 2005) ήταν Έλληνας πολιτικός της Αριστεράς, βουλευτής του ΚΚΕ και συγγραφέας.

Βιογραφικό

Τα νεανικά χρόνια
Γεννήθηκε στο Κεφαλόβρυσο Αργολίδας το 1937. Προερχόμενος από αριστερή οικογένεια σε ηλικία 18 ετών οργανώνεται στη νεολαία της ΕΔΑ. Σπούδασε στην Ανωτάτη Βιομηχανική και εργάστηκε ως λογιστής. Κατά διάρκεια της δικτατορίας, εξορίστηκε στη Γυάρο και στη Λέρο, ενώ με την επιστροφή του από την εξορία διατέλεσε μέλος του γραφείου του κεντρικού συμβουλίου της ΚΝΕ. Το 1974 συλλαμβάνεται και βασανίζεται από το ΕΑΤ-ΕΣΑ. Υπήρξε ένας από τους βασικούς μάρτυρες στη δίκη των βασανιστών της χούντας.

Στην ηγεσία του ΚΚΕ
Εκλέχτηκε βουλευτής του ΚΚΕ το 1974 και έκτοτε εκλεγόταν ανελλιπώς μέχρι το 1989. Επίσης, τον Φεβρουάριο του 1981 αντικατέστησε τον Κώστα Λουλέ ως ευρωβουλευτής με το ΚΚΕ. Υπηρέτησε ως ευρωβουλευτής ως τον Οκτώβριο του 1981..
Τον Ιούνιο του 1989 δεν προέκυψε αυτοδύναμη κυβέρνηση και ο ενιαίος Συνασπισμός σχημάτισε μαζί με τη Νέα Δημοκρατία συγκυβέρνηση με πρωθυπουργό τον Τζαννή Τζαννετάκη, στέλεχος της Ν.Δ. Αίσθηση προκάλεσε η τοποθέτηση του Κώστα Κάππου ως κοινοβουλευτικού εκπροσώπου του ΚΚΕ στη Βουλή ότι θα καταψηφίσει την κυβέρνηση Τζαννετάκη: «Ψήφισα λευκό γιατί είμαι αντίθετος στη συνεργασία του Συνασπισμού με τη Νέα Δημοκρατία (...) Πιστεύω επίσης ότι η συνεργασία αυτή είναι ολέθρια για τo ΚΚΕ (...) Το ΚΚΕ τείνει να υποταχτεί σε μικροαστικές και αστικές "εκσυγχρονιστικές θέσεις" (...) Αποκορύφωμα αυτής της στάσης υποταγής είναι η στήριξη της κυβέρνησης της Νέας Δημοκρατίας από τον Συνασπισμό (...) Βεβαίως, είμαι κατά της συνεργασίας του Συνασπισμού και με το ΠΑΣΟΚ (...)»

Απομάκρυνση από την ηγεσία του ΚΚΕ
Στις 21 Σεπτεμβρίου 1989 και στο φόντο της κατάρρευσης των "σοσιαλιστικών" καθεστώτων στην Ανατολική Ευρώπη πραγματοποιείται η διάσπαση του ΚΚΕ και της ΚΝΕ. Ο Κώστας Κάππος μαζί με άλλα μέλη και στελέχη του ΚΚΕ και της ΚΝΕ, συμβάλλει στην ίδρυση του Νέου Αριστερού Ρεύματος. Από το ΝΑΡ αποχώρησε το '91, λίγο μετά τη 2η Πανελλαδική Συνδιάσκεψη. Τα τελευταία χρόνια της ζωής του εργάστηκε στο Κέντρο Μαρξιστικών Ερευνών (ΚΜΕ) ως μέλος του Διοικητικού Συμβουλίου του, ενώ συνέχιζε να συμμετέχει στους λαϊκούς αγώνες. Σπουδαίο είναι το θεωρητικό έργο του Κώστα Κάππου. Σε αυτό συμπεριλαμβάνονται σειρά άρθρων, συνεντεύξεων, μελετών και βιβλίων. Ο Κώστας Κάππος πέθανε σε ηλικία 68 ετών το 2005.

Πηγές
ΠΡΙΝ: Αφιέρωμα στον Κώστα Κάππο
Ελευθεροτυπία: «Έφυγε» ο Κώστας Κάππος

Εξωτερικοί σύνδεσμοι
Ιστοσελίδα με κείμενα και υλικό για τη ζωή και τη δράση του Κώστα Κάππου

Αντιδικτατορικός αγώνας
Βουλευτές εκλεγμένοι με το ΚΚΕ
Έλληνες κομμουνιστές
Έλληνες συγγραφείς
Ευρωβουλευτές εκλεγμένοι με το Κομμουνιστικό Κόμμα Ελλάδας
Ευρωβουλευτές της Ελλάδας εκλεγμένοι την περίοδο 1981-1984
Αμπερντίν ΦΚ

Η Αμπερντίν ΦΚ (σκωτσέζικα: Aiberdeen FC, αγγλικά: Aberdeen FC) είναι ποδοσφαιρική ομάδα της Σκωτίας με έδρα την ομώνυμη πόλη του Αμπερντήν, που ιδρύθηκε επίσημα το 1903. Αγωνίζεται στην ανώτερη κατηγορία της Σκωτσέζικης Επαγγελματικής Φούτμπολ Λιγκ (SPFL), την Σκωτσέζικη Πρέμιερ Λίγκ.

Τίτλοι
Η ομάδα της Αμπερντίν έχει καταφέρει να κατακτήσει: 4 φορές το Πρωτάθλημα Σκωτίας, 7 φορές το Κύπελλο Σκωτίας, 6 φορές το Λιγκ Καπ Σκωτίας, μία φορά το Κύπελλο Κυπελλούχων Ευρώπης και μία φορά το ΟΥΕΦΑ Σούπερ Καπ.

Αναλυτικά
Σκωτσέζικη Πρέμιερ Λίγκ

 1954–55
 1979–80
 1983–84
 1984–85

Κύπελλο Σκωτίας

 1947 : Αμπερντίν - Χιμπέρνιαν: 2-1
 1970 : Αμπερντίν - Σέλτικ: 3-1
 1982 : Αμπερντίν - Ρέιντζερς Γλασκόβης: 4-1 (παρ.)
 1983 : Αμπερντίν - Ρέιντζερς Γλασκόβης: 1-0 (παρ.)
 1984 : Αμπερντίν - Σέλτικ: 2-1 (παρ.)
 1986 : Αμπερντίν - Χαρτς: 3-0
 1990 : Αμπερντίν - Σέλτικ: 0-0 (9-8 πέν.)

Λιγκ Καπ Σκωτίας

 1956 : Αμπερντίν - Στ Μίρεν 2-1
 1977 : Αμπερντίν - Σέλτικ 2-1
 1986 : Αμπερντίν - Χιμπέρνιαν 3-0
 1990 : Αμπερντίν - Ρέιντζερς Γλασκόβης 2-1
 1996 : Αμπερντίν - Νταντι ΦΚ 2-0
 2014 : Αμπερντίν - Ινβερνές 0-0 (4-2 πέν.)

Κύπελλο Κυπελλούχων Ευρώπης

 1983: Αμπερντίν - Ρεάλ Μαδρίτης 2-1 (παρ.)

ΟΥΕΦΑ Σούπερ Καπ
 1983: Αμπερντίν - Αμβούργο (0-0, 2-0)

Εξωτερικοί σύνδεσμοι 

Η επίσημη ιστοσελιδά της Αμπερντίν ΦΚ 

Αμπερντίν ΦΚ
Αμπερντίν ΦΚ
Ποδοσφαιρικές ομάδες Σκωτίας
Ιδρύσεις ποδοσφαιρικών ομάδων το 1903
Νίκος Χρηστίδης

Ο Νίκος Χρηστίδης (Θεσσαλονίκη, 2 Αυγούστου 1944) είναι Έλληνας παλαίμαχος διεθνής ποδοσφαιριστής, που αγωνίζονταν στη θέση του τερματοφύλακα και πρώην προπονητής ποδοσφαίρου.

Ποδοσφαιρική σταδιοδρομία

Σε συλλογικό επίπεδο 
Ο Νίκος Χρηστίδης ξεκίνησε την καριέρα του σε ηλικία 16 ετών από την ομάδα του Άρη Θεσσαλονίκης, με τον οποίο συμμετείχε σε 264 αγώνες πρωταθλήματος και παράλληλα αναδείχθηκε κυπελλούχος Ελλάδας, το 1970. Πραγματοποίησε την πρώτη του εμφάνιση με την πρώτη ομάδα τον Μάρτιο του 1962 και μέχρι το 1968 μοιραζόταν την θέση του τερματοφύλακα με τον Γιώργο Παντελάκο. Δέχτηκε μόλις δεκαπέντε γκολ την σεζόν 1969-70, μία από τις καλύτερες επιδόσεις όλων των εποχών.

Το 1973-74, κατηγορήθηκε για ηθελημένη μειωμένη απόδοση στον αγώνα εναντίον του Ολυμπιακού στις 30 Δεκεμβρίου 1973. Μέχρι εκείνο τον αγώνα είχε δεχτεί μόλις τρία γκολ σε δεκατρείς αγώνες, αλλά όταν στο 66ο λεπτό δέχτηκε το τρίτο γκολ από τον Κρητικόπουλο, ο τότε πρόεδρος των "κίτρινων", Νίκος Καμπάνης, έδωσε την εντολή να αντικατασταθεί. Ο Χρηστίδης τιμωρήθηκε με αποκλεισμό τριών χρόνων, αλλά αποκαταστάθηκε έναν χρόνο αργότερα, επιστρέφοντας στους αγωνιστικούς χώρους.

Το 1976 μετεγγράφηκε στην ΑΕΚ, όπου αναδείχτηκε δυο φορές πρωταθλητής (1978, 1979) και κυπελλούχος το 1978.

Ήταν από τους πρωταγωνιστές της μεγάλης πορείας του «Δικεφάλου» ως τους ημιτελικούς του κυπέλλου ΟΥΕΦΑ την περίοδο 1976-77. Πέρασε ως αλλαγή του Λάκη Στεργιούδα, στον επαναληπτικό προημιτελικό με την αγγλική Κουίνς Παρκ Ρέιντζερς, στο 117ο λεπτό της παράτασης και χάρισε την πρόκριση στην Ένωση, αποκρούοντας δυο πέναλτι, παρότι ήταν ακόμη "κρύος".

Εγκατέλειψε την ενεργό δράση το 1982, σε ηλικία 38 ετών.

Σε εθνικό επίπεδο 
Αγωνίσθηκε 26 φορές (το διάστημα 1964-1978) με τα χρώματα της Ελλάδας, τέσσερις από τις οποίες ως αρχηγός. Επίσης, υπήρξε βασικός τερματοφύλακας της εθνικής Νέων στο ευρωπαϊκό πρωτάθλημα του 1963 (αγωνίστηκε σε πέντε επίσημους αγώνες και έναν φιλικό).

Προπονητική σταδιοδρομία 
Μετά το τέλος της ποδοσφαιρικής του καριέρας ασχολήθηκε με την προπονητική. Εργάστηκε περιστασιακά ως πρώτος προπονητής στην ΑΕΚ, ενώ ανέλαβε κατά καιρούς διάφορους συλλόγους μικρότερων κατηγοριών.

Εργάσθηκε ως βοηθός του Γιάννη Κόλλια το 1998 στην εθνική Ελπίδων αλλά και στην Ανδρών, επίσης ως βοηθός του Βασίλη Δανιήλ το 2000, ενώ το 2001 για έναν αγώνα βρέθηκε ως πρώτος προπονητής στον πάγκο της Ελλάδας, στον εκτός έδρας φιλικό αγώνα με αντίπαλο τη Ρωσία (0-0), ακριβώς πριν την ανάληψη της τεχνικής της ηγεσίας από τον Ότο Ρεχάγκελ.

Στατιστικά με τον Άρη

</div>

Παραπομπές

Πηγές 
 Η καριέρα του Νίκου Χρηστίδη στο national football teams
 Νίκος Χρηστίδης: Ένας εγκεφαλικός παίκτης evrytanika.gr
 Που είναι τώρα ο Νίκος Χρηστίδης balleto.gr

Τερματοφύλακες ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ19
Έλληνες προπονητές ποδοσφαίρου
Προπονητές ποδοσφαίρου Εθνικής Ελλάδας
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Άρη Θεσσαλονίκης
Κύπελλο Ελλάδας πετοσφαίρισης ανδρών 1998-1999

Το Κύπελλο Ελλάδας βόλεϊ ανδρών για την περίοδο 1998−1999 ήταν η 12η διοργάνωση στην ιστορία του θεσμού. Συμμετείχαν οι ομάδες της Α1 και της Α2. Στις δύο πρώτες φάσεις μετείχαν οι ομάδες της Α2, ενώ οι ομάδες της Α1 εισήλθαν στη Γ' φάση της διοργάνωσης. Κυπελλούχος αναδείχθηκε ο Ολυμπιακός για 9η φορά σε 12 διοργανώσεις κυπέλλου.

Γ' φάση 
{| class="wikitable" style="text-align: center; font-size:95%"
!width="80" |Ημ/νία
!width="140"  | Γηπεδούχος
!width="50"  | Σκορ
!width="140"  | Φιλοξενούμενη
|-
| rowspan=7| 17/3/1999
|align=right| Ολυμπιάδα Πατρών
|1−3
|align=left| ΑΕΚ
|-
|align=right| Ιωνικός Ν.Φ.
|0−3
|align=left| Ήφαιστος Δράμας|-
|align=right| Άρης
|3−1
|align=left| Κτησιφών Παιανίας
|-
|align=right| Ιωνικός Νικαίας
|2−3
|align=left| Φιλία Ηλιούπολης
|-
|align=right| Ε.Α. Πατρών
|0−3
|align=left| Πανελλήνιος
|-
|align=right| Ορεστιάδα
|3−0
|align=left| Παναθηναϊκός
|-
|align=right| ΠΑΟΚ
|3−2
|align=left| Ηρακλής
|-
| 19/3/1999
|align=right| Ολυμπιακός
|3−0
|align=left| Α.Ε. Κομοτηνής
|}

 Προημιτελικοί 

 Final−4 
Δράμα, 3 και 4 Απριλίου 1999, Κλειστό γυμναστήριο "Δημήτρης Κραχτίδης"
 
 Ημιτελικοί 

 Μεγάλος Τελικός 
Ο τελικός διεξήχθη στις 4 Απριλίου 1999 στη Δράμα, στο Γυμναστήριο "Δημήτρης Κραχτίδης". Ο Ολυμπιακός επεκράτησε με 3−1 της ΑΕΚ και κατέκτησε το 9ο κύπελλο στην ιστορία του.

 Διαιτητές: Αναγνωστάκης, Αντωνούλης.
 MVP:  Βασίλης Κουρνέτας (Ολυμπιακός)
 Συνθέσεις:  (Γκάετς): Γκιούρδας 14π., Κουρνέτας 5, Ζελιάσκοφ 17, Τσακιρόπουλος 7, Ντράγκοβιτς 17, Βούγιεβιτς 21 / Θεοδωρίδης, Μηνούδης (λ). Δεν έπαιξαν: Χριστοφιδέλης, Ουτζής, Ξενάκης, Ψάρρας Αθ..
 ''' (Τσιακμάκης): Γκουντίμα 5π., Αγγελίδης 10, Φάκας 2, Κωνσταντινίδης 4, Μουσένκο 13, Πανούσος 10 / Αδάμ 4, Κλήμος 8, Χατζηπροδρόμου, Μπασούκας 1, Κυριακάκης. Δεν έπαιξε: Μπουγάς.

Εξωτερικοί σύνδεσμοι 
Κύπελλο Ελλάδας 1998-1999 Ιστότοπος archive.sport.gr
Ιστότοπος contra.gr
Ιστότοπος volleynews.gr

1998 1999
Κυπελλο Ελλαδας Πετοσφαιρισης Ανδρων 1998 1999
Κυπελλο Ελλαδας Πετοσφαιρισης Ανδρων 1998 1999
Γραμμή τριπόντου (καλαθοσφαίριση)

Η γραμμή τριπόντου στο μπάσκετ είναι μια γραμμή η οποία χωρίζει το δίποντο από το τρίποντο. Στα ευρωπαϊκά γήπεδα και στις διεθνείς διοργανώσεις απέχει 6,75 μέτρα από το καλάθι, ενώ στο NBA είναι στα 7,24 μέτρα. Όποιος παίκτης σουτάρει έξω από αυτή την γραμμή, αν ευστοχήσει πετυχαίνει καλάθι τριών πόντων αντί για δύο.

Ιστορία 
Το τρίποντο θεσπίστηκε επίσημα για πρώτη φορά παγκοσμίως στο NBA τον Ιούνιο του 1979, εξ αρχής στα 7,24 μέτρα (23 πόδια και 9 ίντσες), και ξεκίνησε να εφαρμόζεται τη σεζόν 1979 - 1980, αν και κάποιοι τότε το θεώρησαν ως επικοινωνιακό τέχνασμα. Η Διεθνής Ομοσπονδία Καλαθοσφαίρισης FIBA το υιοθέτησε το 1984, τότε στα 6,25 μέτρα, και στην Ελλάδα καθιερώθηκε επίσης με την έναρξη της σεζόν 1984 - 1985, ενώ σε Ευρωμπάσκετ καθιερώθηκε για πρώτη φορά στο Ευρωμπάσκετ του 1985. Για πρώτη φορά σε Ολυμπιάδα εφαρμόστηκε στους Ολυμπιακούς Αγώνες της Σεούλ το 1988.

Το 2008, η FIBA αποφάσισε την αύξηση της απόστασης του τριπόντου κατά 50 εκατοστά, από τα 6,25 στα 6,75 μέτρα, και η αλλαγή αυτή έλαβε χώρα τον Οκτώβριο του 2010.

Κανονισμοί 

Για να μετρήσει για 3 πόντους, πρέπει και τα δύο πόδια του παίκτη τη στιγμή του σουτ να είναι πίσω από τη γραμμή του τριπόντου. Αν έστω και το ένα πόδι ακουμπάει οριακά τη γραμμή του τριπόντου, τότε αν μπει καλάθι μετράει για 2 πόντους. Αντιθέτως, αν ένας παίκτης κάνει τζαμπ σουτ, δηλαδή σουτάρει ενώ έχει πηδήσει στον αέρα, τότε αν ξεκινήσει το άλμα με τα δύο πόδια του πίσω από τη γραμμή του τριπόντου και προσγειωθεί μέσα από τη γραμμή, τότε το καλάθι μετράει για 3 πόντους, υπό τον όρο ότι η μπάλα είχε φύγει από τα χέρια του παίκτη όσο αυτός ήταν ακόμα στον αέρα.

Αποστάσεις γραμμής 3 πόντων σε πρωταθλήματα 
 6,02 μέτρα: NCAA (γυναικείο) και σχολικά πρωταθλήματα
 6,2 μέτρα: WNBA
 6,32 μέτρα: NCAA (αντρικό)
 7,24 μέτρα: NBA
 6,75  μέτρα: Ευρώπη και διεθνείς διοργανώσεις

Δείτε επίσης 
 Πόντος (καλαθοσφαίριση)
 Τζαμπ σουτ

Ορολογία καλαθοσφαίρισης
Αντώνιος Κασάπης

Ο Αντώνιος Κασάπης ήταν σημαντικός Μακεδονομάχος οπλαρχηγός από τα Γιαννιτσά.

Βιογραφικά στοιχεία
Ο Αντώνιος Κασάπης γεννήθηκε στα τέλη του 19ου αιώνα στα Γιαννιτσά. Υπήρξε πρωτοστάτης της Ελληνικής οργάνωσης κατά την τελική φάση του Μακεδονικού Αγώνα στην πόλη των Γιαννιτσών. Συγκρότησε την Εθνική Επιτροπή Γιαννιτσών, στην οποία προήδρευε μαζί με τους Χρήστο Διδασκάλου (ταμίας) και τον ιερέα Δημήτριο Οικονόμου (γραμματέα). Ηγήθηκε της ένοπλης πολιτοφυλακής της πόλης και συμμετείχε σε πολλές μάχες με Βούλγαρους κομιτατζήδες. Για τη δράση του, στοχοποιήθηκε από τη Βουλγαρική πλευρά. Στις 6 Μαρτίου του 1902, κομιτατζήδες δολοφόνησαν την κόρη του Βελίκα Ρώμα, στην οικία της στο Πυλορήγι (Πενταπλάτανος). Το 1904, ο Αντώνιος Κασάπης δολοφονήθηκε από Βούλγαρους κομιτατζήδες και διακόπηκε έτσι η δράση του στην περιοχή.

Παραπομπές

Μακεδονομάχοι
Πανελλήνιο πρωτάθλημα στίβου γυναικών 1964

Το ΚΘ΄ Πανελλήνιο πρωτάθλημα στίβου γυναικών 1964 διεξήχθη από τις 28 έως τις 30 Αυγούστου 1964 στο Παναθηναϊκό Στάδιο της Αθήνας, εκτός από το πένταθλο γυναικών, το οποίο είχε διεξαχθεί νωρίτερα, στις 7-8 Ιουλίου στο Στάδιο Νέας Σμύρνης. Στο πρωτάθλημα μετείχαν 13 σύλλογοι με 50 αθλήτριες. Πρωταθλητής σύλλογος αναδείχθηκε ο Πανιώνιος για 12η συνεχόμενη φορά.

Οι νικήτριες

Βαθμολογία

Πηγές
"Αθλητική Ηχώ", 28/8/1964.
"Αθλητική Ηχώ", 29/8/1964.
"Αθλητική Ηχώ", 30/8/1964.
"Αθλητική Ηχώ", 31/8/1964.

Γυναικων
Στίβος το 1964
Διοργανώσεις στίβου στην Αθήνα
Κωστής Γκιμοσούλης

Ο Κωστής Γκιμοσούλης είναι Έλληνας ποιητής και πεζογράφος. Γεννήθηκε στην Αθήνα το 1960. Έχει στο ενεργητικό του πέντε ποητικές συλλογές και αρκετά διηγήματα και ποιήματα δημοσιευμένα σε εφημερίδες και περιοδικά. Το 1997 συμμετείχε ως ηθοποιός, υποδυόμενος έναν ήρωά του, στη μικρού μήκους ταινία Δεύτερο κράνος της Αθηνάς Σακελλαρίου, που προβλήθηκε στο φεστιβάλ Δράμας.

Εξέδωσε τις δύο πρώτες ποιητικές του συλλογές το 1983, και πέρασε στον πεζό λόγο το 1988.

Βιβλιογραφία

Ποιήματα 
  2η έκδοση, Κέδρος, 1993.

Πεζά 
 Στάχτη στα μάτια (εκδ. Κέδρος, 1988)
 Ο άγγελος της μηχανής (εκδ. Κέδρος, 1990)
 Μια νύχτα με την Κόκκινη (εκδ. Κέδρος,1995)
 Ανατολή (εκδ. Κέδρος, 1998)
 Χέρι στη φωτιά (εκδ. Κέδρος, 1999)
 Βρέχει φως (εκδ. Κέδρος, 2002)
 Το θηρίο είναι παντού (εκδ. Κέδρος, 2003)
 Εξομολογήσεις σ' έναν κολομβιανό σκύλο (εκδ. Κέδρος, 2006)
 Η κραυγή της πεταλούδας (2007) — Συλλογή διηγημάτων
 Το φάντασμά της (εκδ. Κέδρος, 2009)
 Για να μάθεις να πετάς (εκδ. Μεταίχμιο, 2011) — Συλλογή διηγημάτων.

Ανάμεικτα

Παραπομπές

Εξωτερικοί σύνδεσμοι 
 Συνέντευξη στο Καλλιτεχνικό Εργαστήρι Ελευσίνας

Έλληνες συγγραφείς
Νεοέλληνες ποιητές
Ρόσεν Πλέβνελιεφ

Ο Ρόσεν Πλέβνελιεφ (βουλγαρικά: Росен Асенов Плевнелиев, γενν. στις 14 Μαΐου 1964) είναι πολιτικός από τη Βουλγαρία. Ανέλαβε Πρόεδρος της Βουλγαρίας από τις 22 Ιανουαρίου 2012 έπειτα την νίκη του στις προεδρικές εκλογές του 2011 και υπηρέτησε στο αξίωμα αυτό ως τις 22 Ιανουαρίου 2017.

Βιογραφία 
Ο Πλέβνελιεφ γεννήθηκε στο Άνω Νευροκόπι. Είναι απόγονος Βούλγαρων προσφύγων από το χωριό Πλεύνα, Δράμας, που μετακόμισαν στη Βουλγαρία το 1913. Ο Ρόσεν Πλεβνέλιεφ φοίτησε στο Μπλαγκόεβγκραντ στο Μαθηματικό Γυμνάσιο, από το οποίο αποφοίτησε το 1982. Το 1989 αποφοίτησε από το Τεχνικό Πανεπιστήμιο της Σόφιας, ενώ την ίδια χρονιά έγινε συνεργάτης στο Ινστιτούτο Τεχνολογίας μικροεπεξεργαστών, Πράβετς. Το 1990 ίδρυσε μια ιδιωτική κατασκευαστική εταιρεία στη Βουλγαρία. Μεταξύ άλλων, η εταιρεία κατασκεύασε το Επιχειρηματικό πάρκο της Σόφιας.

Παραπομπές

Εξωτερικοί σύνδεσμοι 
 Επίσημη Ιστοσελίδα της Ρόσεν Πλέβνελιεφ - υποψήφιου για την Προεδρία της Βουλγαρίας
 Προεδρία της Βουλγαρίας

Πρόεδροι της Βουλγαρίας
Βούλγαροι Μακεδόνες
Βούλγαροι επιχειρηματίες
Παρί ΦΚ

Η Παρί Φουτμπόλ Κλαμπ (γαλλικά: Paris Football Club, PFC), περισσότερο γνωστή ως Παρί είναι μια γαλλική ποδοσφαιρική ομάδα με έδρα το Παρίσι. Η ομάδα ιδρύθηκε το 1969 και αυτό τον καιρό αγωνίζεται στη Νασιονάλ, την τρίτη εθνική κατηγορία του γαλλικού ποδοσφαίρου. Η Παρί παίζει τα εντός έδρας παιχνίδια της στο Σταντ Σεμπαστιάν Σαρλετύ που βρίσκεται στο 13ο δημοτικό διαμέρισμα του Παρισιού. Προπονητής της ομάδας είναι ο Αλέν Μ'Μπομά και αρχηγός της ο μέσος Ιμπαχίμα Φαγιέ.

Η Παρί ιδρύθηκε το 1969 και αργότερα συγχωνεύτηκε με τη Σταντ Σεν-Ζερμέν για τη δημιουργία της Παρί Σεν Ζερμέν. Η τωρινή Παρί ΦΚ υπάρχει ως αποτέλεσμα της απόσχισης της ομάδας από την Παρί Σεν Ζερμέν. Ανεξάρτητα από την ομοιότητά της, η οποία έθεσε γερές βάσεις στην ομάδα, η Παρί ΦΚ είχε μια σκοτεινή ιστορία έχοντας περάσει το μεγαλύτερο μέρος της ύπαρξής της αγωνιζόμενη στις ερασιτεχνικές κατηγορίες. Η μεγαλύτερη, μέχρι σήμερα, διάκριση της ομάδας ήταν η πρώτη θέση στο γκρουπ της στο Ερασιτεχνικό Πρωτάθλημα Ποδοσφαίρου Γαλλίας το 2006. Η Παρί ΦΚ αγωνίστηκε τελευταία φορά στη Λιγκ 1 τη σεζόν 1978–79.

Αν και η Παρί ΦΚ δεν έχει κάποια ιδιαίτερη διάκριση, αποτέλεσε πηγή για αρκετά νεαρά ταλέντα τα οποία αργότερα έφυγαν για να έχουν μια επιτυχημένη καριέρα. Στους σημαντικούς παίκτες που ξεκίνησαν την καριέρα τους στη PFC συμπεριλαμβάνονται οι Ζαν-Κριστόφ Τουβενέλ, Μαμαντού Σακό, Τιτζανί Μπελαϊντ, Αϊμέν Μπελαϊντ, και ο Γκαμπριέλ Ομπερτάν. Ο Σακό και τα αδέρφια Μπελαϊντ έγιναν από τότε διεθνείς με τις ανδρικές εθνικές τους ομάδες, ενώ ο Τουβενέλ κατάφερε να κερδίσει το χρυσό μετάλλιο στους Ολυμπιακούς Αγώνες του 1984 στο ποδόσφαιρο. Ο προπονητής Ροζέρ Λεμέρ ξεκίνησε την προπονητική του καριέρα στην ομάδα πριν οδηγήσει τη Γαλλία στους τίτλους του Ευρωπαϊκού Πρωταθλήματος του 2000 και του Κυπέλλου Συνομοσπονδιών της FIFA το 2001.

Εξωτερικοί σύνδεσμοι 

 Επίσημη Ιστοσελίδα

Ιδρύσεις αθλητικών συλλόγων το 1969
Ιδρύσεις ποδοσφαιρικών ομάδων το 1969
Πελόμα Μποκιού

Οι Πελόμα Μποκιού ήταν ελληνικό συγκρότημα ροκ μουσικής της δεκαετίας του '70. Το όνομα του αποτελείται απο συλλαβές από τα επώνυμα των ιδρυτικών μελών του: Νίκος ΔαΠΕρης, Νίκος ΛΟγοθέτης, Τάκης ΜΑρινάκης, Βλάσης ΜΠΟνάτσος, Γιάννης ΚΙΟΥρκτσόγλου.

Στα τέλη του 1970 κυκλοφόρησαν την επιτυχία «Γαρύφαλλε, Γαρύφαλλε». Ακόμα έχουν κυκλοφορήσει το άλμπουμ "Πελόμα Μποκιού" με σύνθεση στην οποία μετείχαν οι Τάκης Ανδρούτσος (απεβίωσε στις 23 Νοεμβρίου 2017), Γιώργος Στεφανάκης και Ηλίας Μαρινάκης (απεβίωσε στις 18 Ιανουαρίου 2021) που αντικατέστησαν τον Γιάννη Κιουρκτσόγλου και τον Νίκο Λογοθέτη.

Παραπομπές

Ελληνικά rock συγκροτήματα
Καχεξία

Με τον όρο καχεξία περιγράφεται στην ιατρική το αποτέλεσμα του χρόνιου υποσιτισμού συνήθως λόγω κάποιας σοβαρής ασθένειας. Χαρακτηριστικά της καχεξίας είναι η σημαντική απώλεια βάρους, η έντονη ωχρότητα, η αδυναμία και οι λιποθυμικές τάσεις . Πολύ συχνά με τον όρο καχεξία αναφέρεται και η νόσος που την προκάλεσε (καρκινική καχεξία, πνευμονική καχεξία κ.τ.λ.)

Η σημαντική διαφορά της καχεξίας από την ασιτία είναι ότι στην ασιτία με την κατάλληλη διατροφική αγωγή επαναπροσλαμβάνεται βάρος και ο οργανισμός επανακάμπτει, ενώ στη καχεξία η απώλεια βάρους είναι δύσκολα αναστρέψιμη.

Αίτια της καχεξίας 
Συνήθη αίτια της καχεξίας είναι:
 χρονικές παθήσεις (καρκίνος, πνευμονικές ασθένειες, ρευματική αρθρίτιδα)
 λοιμός
 διατροφικές διαταραχές (βουλιμία, ανορεξία)
 χρόνιες παθήσεις του πεπτικού συστήματος (διαταραχές στομάχου, εντερίτιδα)
 χρόνιες καρδιακές παθήσεις
 γηρατειά

Αποτελέσματα της καχεξίας 
Η καχεξία έχει ως αποτέλεσμα την απώλεια των λιπαρών αποθεμάτων και της μυικής μάζας. Το μεδούλι συρρικνώνεται και αλλοιώνεται. Τα εσωτερικά όργανα ατροφούν. Ο καρδιακός μυς αδυνατίζει.

Θεραπεία 
Η καχεξία θεραπεύεται με αποκλειστικά μέτρα διατροφής .

Παραπομπές 

Συμπτώματα